# Eurajoen kunnan salivuorojen jakoperusteet

**Jakoperusteita koskevat seuraavat liikuntasalit:**
Eurajoen monitoimihalli, Luvian yhtenäiskoulu, Eurajoen yhteiskoulu, Keskustan koulu, Lapijoen koulu ja Huhdan koulu

**Liikuntasaleissa harrastettavat lajit**
Liikuntavuorojen jaossa pyritään ottamaan huomioon tilojen soveltuvuus eri urheilulajeille. Määrittäviä tekijöitä ovat muun muassa liikuntatilan varustelutaso ja koko.

**Vuorojen hakeminen ja jakaminen**
Koulujen salivuoroja haetaan pääsääntöisesti **huhtikuun** aikana. Vakiovuorot myönnetään koko lukuvuodeksi (syksy – kevät) kerrallaan. Kausi alkaa elokuun puolesta välistä ja loppuu toukokuun loppuun. Vapaaksi jääneitä vuoroja voi hakea koko kauden ajan. Varatut vuorot näkyvät kunnan nettisivuilla <https://www.eurajoki.fi/vapaa-aika/liikunta/sisaliikuntapaikat-ja-tilanvaraus/>)

Vuorohakemuksesta tulee käydä ilmi seuraavat asiat:
− hakija (seura/järjestö/yksityishenkilö)
− vuoron käyttötarkoitus (laji) ja ikäryhmä
− mille kentälle tai liikuntapaikalle vuoroa haetaan
− mille viikonpäivälle, kellonajalle ja käyttöajalle (toimintakausi) vuoroa haetaan
− vuoron vastuuhenkilö
Hakemukset kirjallisesti sähköpostilla osoitteeseen: jarmo.olli@eurajoki.fi
Kunnan hyvinvointipalvelut (hyvinvointipäällikkö) ja tilapalvelut (tilapalvelupäällikkö) jakavat kausikohtaiset vuorot hakuajan puitteissa saapuneiden kirjallisten hakemusten perusteella.

**Vuorot jaetaan pääsääntöisesti pääseuralle, jolloin pääseuralla on vastuu jakaa vuorot jaostoilleen. Eri seurojen välisissä päällekkäisyys- tai ristiriitatilanteissa kunnan edustajat pyrkivät neuvottelemaan tilanteeseen ratkaisun osapuolten välille**

**Vuorojen jakoperusteet**

Vuorojen jaossa pyritään noudattamaan seuraavaa järjestystä:

1) Kunnan oma toiminta
a) kunnan hallintokuntien toiminta ja sivistystoimen kouluun liittyvät tilaisuudet
b) koulun järjestämät oppilas- tai vanhempaintilaisuudet ja niiden valmistelu
2) Eurajokelaiset urheiluseurat
3) Muut eurajokelaiset yhdistykset ja käyttäjät

Isommissa liikuntasaleissa (**Eurajoen monitoimihalli ja Luvian yhtenäiskoulun sali**) salivuorojen jaossa pyritään noudattamaan lisäksi seuraa periaatetta:

1. rekisteröityjen urheiluseurojen aktiivisten joukkueiden tai ryhmien määrä ja kilpaurheilullinen sarjataso,
2. rekisteröityjen urheiluseurojen etupäässä sisätiloissa harrastettavat lajit. Huomioidaan talvi/kesälajit ja niiden kilpailukausipainotus.
3. rekisteröityjen urheiluseurojen toiminnassa olevien ikä seuraavasti:
a) lapset b) seniorit ja erityisliikunta c) työikäiset,
4. rekisteröidyt yhdistykset
5. rekisteröitymättömät ryhmät
6. yritykset ja yksityiset henkilöt

**Sarjapelit ja turnaukset menevät vakiovuorojen edelle** Eurajoen monitoimihallissa ja Luvian yhtenäiskoulun salissa.

Lasten ja nuorten harrastusryhmät sijoitetaan arki-iltoina alkuillan tunteihin, aikuisten toiminta loppuiltaan.

Suositus on, että vuorojen pituus on 1-1,5 tuntia, jolloin mahdollisimman moni hakija saa harrastusvuoron.